hotchpotch/miracl-hf-unified huggingface dataset:
ডোটী জেলা
ডোটী জেলা ( ), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । দীপায়ল হচ্ছে এই জেলার সদরদপ্তর। ২০০১ সালের আদমশুমারি অনুসারে এজেলার লোকসংখ্যা হচ্ছে ২০৭,০৬৬ জন এবং ২০১১ সালের আদমশুমারি অনুযায়ী এ জেলার লোকসংখ্যা ২১১,৭৪৬ জন।
বঝাঙ জেলা
বঝাঙ জেলা (, হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । চৈনপুর হচ্ছে এই জেলার সদরদপ্তর। ২০০১ সালের আদমশুমারি অনুসারে এজেলার লোকসংখ্যা হচ্ছে ১৬৭,০২৬ জন।
বাজুরা জেলা
বাজুরা জেলা (), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । মারতাদি হচ্ছে এই জেলার সদরদপ্তর। ২০০১ সালের আদমশুমারি অনুসারে এজেলার লোকসংখ্যা হচ্ছে ১০৮,৭৮১ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৩৬,৯৪৮ জন।
ক্যানাল ৭
ক্যানাল ৭ বা চ্যানেল সাত হল তুরস্কের সমগ্র দেশব্যাপী সম্প্রচারিত একটি স্যাটেলাইট টেলিভিশন চ্যানেল যেটি ১৯৯৪ সালে প্রতিষ্ঠিত হয়। এটি একটি ইসলামী বা ইসলামপন্থী চ্যানেল এবং তুরস্কের একেপার্টি (জাস্টিস এন্ড ডেভেলাপমেন্ট পার্টি) সহ অন্যান্য ইসলামপন্থী রাজনৈতিক দলগুলোর সঙ্গে চ্যানেলটির ঘনিষ্ঠতা রয়েছে। স্যাটেলাইট ও টেরিস্ট্রিয়াল উভয় মাধ্যমেই সমগ্র দেশব্যাপী সম্প্রচারের লাইসেন্স রয়েছে চ্যানেলটির।
১৯৯৫ সাল থেকে ১৯৯৭ সাল পর্যন্ত তুরস্কের প্রখ্যাত সাংবাদিক আয়সে ওনাল চ্যানেল ৭ এ একটি আলোচনা অনুষ্ঠানে প্রথমবারের মত সপ্তাহে পাঁচ দিন তুরষ্কের ইহুদি, আর্মেনীয় ও তুর্কি বিভিন্ন ব্যাক্তিত্বকে একত্রিত করার মাধ্যমে তুরষ্কের ইতিহাসে এবং টেলিভিশন প্রোগ্রামের তালিকায় এক নতুন দিগন্তের সূচনা করেন।
কঞ্চনপুর জেলা
কঞ্চনপুর জেলা (, হচ্ছে নেপালের সুদূর পশ্চিমাঞ্চল বিকাস ক্ষেত্রের মহাকালী অঞ্চলের একটি জেলা। কঞ্চনপুর নামটি হয়েছে রাজা কাটুরি রাজা কঞ্চন পালের নামানুসারে।
ডডেলধুরা জেলা
ডডেলধুরা জেলা(), হচ্ছে নেপালের সুদূর পশ্চিমাঞ্চল বিকাস ক্ষেত্রের মহাকালী অঞ্চলের একটি জেলা। এই জেলার আয়তন । ডডেলধুরা হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা হচ্ছে ১২৬,১৬২ জন এবং ২০১১ সালের আদমশুমারি অনুযায়ী এ জেলার লোকসংখ্যা ১৪২,০৯৪ জন।
বৈতডী জেলা
বৈতডী জেলা (), ঐতিহাসিক নাম “বৈরাথ” (बैराथ), হচ্ছে নেপালের সুদূর পশ্চিমাঞ্চল বিকাস ক্ষেত্রের মহাকালী অঞ্চলের একটি জেলা। এই জেলার আয়তন । বৈতডী হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা হচ্ছে ২৩৪,৪১৮ জন এবং ২০১১ সালের আদমশুমারি অনুযায়ী এ জেলার লোকসংখ্যা ২৫০,৮৯৮ জন।
ফ্রান্সেস ম্যাঁসিয়া
ফ্রান্সেস ম্যাঁসিয়া ই লিউসা (; ১৮৫৯-১৯৩৩) ছিলেন কাতালোনিয়ার ১২২তম রাষ্ট্রপতি এবং স্প্যানিশ সামরিক বাহিনীর একজন কাতালান ব্যক্তিত্ব।
তিনি সামরিক বাহিনীতে থাকাকালে লেফট্যানেন্ট-কর্নেল পদে উন্নীত হন।
তিনি ১৯০৫ সালে জার্নাল "লা ভেউ দ্য কাতালুনিয়া"র ওপর কিছু স্প্যানিশ কর্মকর্তাদের হামলার নিন্দা করেন ও এর ফলে তাঁকে সেনাবাহিনী পরিত্যাগ করতে বাধ্য করা হয়।
তিনি ১৯১৪ থেকে ১৯২৩ সালের মধ্যে বার্সেলোনার প্রতিনিধি ছিলেন।
১৯২২ সালে তিনি স্বাধীনতাবাদী দল এস্তাত কাতালা প্রতিষ্ঠিত করেন।
১৯২৬ সালে তিনি মিগুয়েল প্রিমো দ্য রিভেরার স্প্যানিশ একনায়কতন্ত্রের বিরুদ্ধে এক বিদ্রোহ করেন। এই বিদ্রোহ, যার উদ্দেশ্য ছিল কাতালোনিয়ার স্বাধীনতা অর্জন, এর ভিত্তি গড়ে ওঠে প্রাত্‌স দ্য মোলো, রৌসেলিনে।
১৯৩১ সালের নির্বাচন স্পেনের ত্রয়োদশ আলফোনসোর নির্বাসন নিয়ে আসে এবং তাঁর দল ইআরসি এর বিজয় নিয়ে আসে। এই নির্বাচনের পরে ম্যাঁসিয়া বার্সেলোনাতে "মুক্ত কাতালান প্রজাতন্ত্র" ঘোষণা করেন। তবে এর কিছুকাল পরেই তিনি নতুন স্প্যানিশ প্রজাতন্ত্রে আংশিক স্বৈরশাসন মানতে নাধ্য হন। ম্যাঁসিয়া ১৯৩২ সাল থেকে ১৯৩৩ সালে তাঁর মৃত্যু পর্যন্ত জেনারালিতাত-এর রাষ্ট্রপতি ছিলেন। বার্সেলোনার মন্টেজুঁয়ে পাহাড়ের মন্টেজুঁয়ে কবরস্থানে তাঁকে দাফন করা হয়।
২৫শে ডিসেম্বর, ১৯৩৩ সালে তিনি মৃত্যুবরণ করেন। তাঁর মৃত্যু এনরিক প্রাঁত দ্য লাঁ রিবার ন্যায় ব্যাপক বিষাদ-বিক্ষোভ সৃষ্টি করে। তাঁর রেখে যাওয়া সমস্তকিছু প্লাজা দ্য লাঁ ফে, মন্টেজুঁয়ে কবরস্থানে শায়িত আছে।
কাতালোনিয়ার জাতীয় সংগ্রহশালায় তাঁর ব্যক্তিগত সংগ্রহ রেখে দেয়া হয়েছে যাতে রাষ্ট্রপতি থাকাকালে কাতালোনিয়ার ভ্রমণবিষয়ক ছবি আছে। ছবিগুলো তাঁর পরিবারের। এরা মিসেস. তেরেসা পেরাট ও ম্যাঁসিয়ার সংগ্রহস্থলের প্রতিচ্ছবি। এই ফান্ডে এপ্রিল ১৯৩১ সাল পর্যন্ত্র দ্বিতীয় প্রজাতন্ত্রের আগ পর্যন্ত এবং অন্যান্য রাজনৈতিক কাগজ যা ফ্রান্সেস ম্যাঁসিয়া কর্তৃক সংগৃহীত এবং উৎপাদিত; সেই সমস্ত নথিপত্র আছে। সেগুলো হতে পারে তাঁর পারিবারিক বা ব্যক্তিগত নথি। এছাড়াও এই ফান্ডে রয়েছে জেনারালিতাত দ্য কাতালুনিয়ার রাষ্ট্রপতি হবার আগে (১৯০৭-১৯৩১) একজন পার্লামেন্টের সদস্য হিসেবে তাঁর বক্তব্য, ঘোষণা এবং সম্মেলনের নথি। এই বিষয়বস্তু ছিল মূলত কাতালান রাষ্ট্রবিষয়ক (সংস্থা, রিপোর্ট, ঘোষণা, আহবান, প্রকাশনা ইত্যাদি), কাতালান সামরিক বাহিনীবিষয়ক (সংবিধান, আইন এবং সংস্থা, মানচিত্রবিষয়ক তথ্য, ভৌগোলিক রাস্তা) এবং জেনারেল প্রিমো দ্য রিভেরার ডিরেক্টরির সময়কাল। সবশেষে রয়েছে রাষ্ট্রপতি থাকাকালীন ছবির সংগ্রহ।
দার্চুলা জেলা
দার্চুলা জেলা (, হচ্ছে নেপালের সুদূর পশ্চিমাঞ্চল বিকাস ক্ষেত্রের মহাকালী অঞ্চলের একটি জেলা। এই জেলার আয়তন । দার্চুলা হচ্ছে এই জেলার সদরদপ্তর। ২০১১ সালের আদমশুমারি অনুযায়ী এ জেলার লোকসংখ্যা ১৩৩,৪৬৪ জন।
জোসেপ বোনাপ্লাটা ই করিওল
জোসেপ বোনাপ্লাটা ই করিওল (বার্সেলোনা, ১৭৯৫ - বুনিয়ল, ২রা জুন, ১৮৪৩) একজন কাতালান শিল্প উদ্যোক্তা তিনি প্রথম কাতালোনিয়া ও স্পেনে বাষ্পীয় ইঞ্জিন আমদানি করেন। তাঁর পিতামাতা র‍্যামন বোনাপ্লাটা ও তেরেসা করিওল ছিলেন টেক্সটাইল উত্পাদক। তাঁর তিন ভাই ছিল, সালভাদর, র‍্যামন ও নার্সিস।
জোসেপ বোনাপ্লাটা পারিবারিক উৎপাদক সংস্থায় কাজ করেন যতদিন না তাঁর পিতা অবসর গ্রহণ করেন এবং ব্যবসা দেখাশোনার ভার গ্রহণ করে তাঁর বড় ভাই সালভাদর। ১৮২৮ সালে জোসেপ এবং তাঁর বন্ধু জোয়ান ভিলারকাট স্যালেন্টে সূতার বস্ত্র কারখানার কাজ শুরু করে। ১৮২৯ সালে তাঁর ব্যবসাকে আধুনিকীকরণের এক প্রচেষ্টায় স্প্যানিশ সরকার তাঁকে বাষ্পীয় ইঞ্জিন আনার অনুমতি দেয়।
তিনি, জোয়ান রাল এবং ক্যাম্পস নামক একজন ব্যক্তি ইংল্যান্ড যান বস্ত্রশিল্প সম্পর্কে ল্যান্সাশায়ার থেকে কিছু জানতে এবং বার্মিংহামের বোল্টন এন্ড ওয়াট হতে প্রয়োজনীয় যন্ত্রপাতি কিনতে। লন্ডনে তিনি স্প্যানিশ রাষ্ট্রদূত ফ্রান্সিসকো সিয়া বার্মুডেজ-এর মাধ্যমে একটি বাষ্পীয় ইঞ্জিন নেবার অনুমতি পান। বোনাপ্লাটা ও রাল জুলাই, ১৮৩০ সালে কাতালোনিয়া ফিরে আসলেও ক্যাম্পস যন্ত্র সম্পর্কে, বিশেষত রিচার্ড রবার্টস সম্পর্কে সম্পর্কে আরো জানার জন্য ম্যাঞ্চেস্টারে থেকে যান। এর সাহচর্যের লাইসেন্সেই তিনি বস্ত্র তৈরি করার সিদ্ধান্ত নেন।
এল ভ্যাপর ধ্বংসের পরে ডিসেম্বর, ১৮৩৫ সালে জোসেপ বোনাপ্লাটা ভ্যালেন্সিয়ার গ্রাম লিরিয়ার জন্য ১৮৭.০০০ রিয়াল খরচ করেন। সেখানে তিনি জলপাই তেলের কারখানা তৈরি করেন এবং অনেক বাদাম গাছ লাগান্ম তিনি ১, ১৯০.০০০ রিয়াল খরচ করেন এমন একটি প্রকল্পের জন্য যা সিঙ্কা নদী ও সিগ্রেকে যুক্ত করবে যেন লিরিয়া স্থানটি চাষ করা যায়। প্রকল্পটিকে তাঁর বন্ধু এন্টনি গ্যাঁসো জনপ্রিয় করেন, কিন্তু শেষে এটি ভেস্তে যায়।
গুরুতর শ্বাসযন্ত্রের ব্যাধিদ্বারা বোনাপ্লাটা দীর্ঘদিনই আক্রান্ত ছিলেন এবং এই ব্যধি তাঁর কাজে প্রভাব ফেলছিল। শেষ আক্রান্ত হবার ভয়ে তিনি মে, ১৮৪০ সালে তাঁর উইল করে যান। তিন বছর পর তিনি লিরিয়ার এস্পিনার খামারবাড়িতে অবসর নেবার কথা ঠিক করেন। ৩০শে মে, ১৮৪৩ সালে বোনাপ্লাটা তাঁর অছিকে সমস্ত কিছু বুঝিয়ে দিয়ে যাত্রা শুরু করেন। কিন্তু তাঁর ফুসফুস কলাপস করে এবং শেষ অ্যাজমা অ্যাটাকে তিনি ২রা জুন বুনিয়ল গ্রামের নিকট পরলোকগমন করেন। মৃত্যুকালে তাঁর বয়স হয়েছিল ৪৮।
তিনি কোন বংশধর রেখে যাননি। তাই তাঁর ভাইয়েরাই উত্তরাধিকারী হয়। জানা যায় যে তাঁর সোফিয়া নামক অবৈধ কন্যা ছিল। তবে সেও ১৮৪০ সালে জন্মের সময় মারা যায়। জোসেপ ও তাঁর কন্যার মা জেসুসা রোমেরো দম্পতি ছিলেন।
স্টার স্পোর্টস ২
স্টার স্পোর্টস ২ হল স্টার স্পোর্টস, স্টার ক্রিকেট, স্টার ক্রিকেট ও এইচডি, ইএসপিএন এবং ইএসপিএন এইচডি এর পরে ভারতে স্টার ইন্ডিয়া কর্তৃক চালুকৃত ৬ষ্ঠ খেলাধুলাভিত্তিক চ্যানেল। চ্যানেলটি বিশেষ করে ভারতীয় উপমহাদেশের মধ্যে ভারতীয় ক্রিকেট ভক্তদের ক্রমবর্ধমান চাহিদা থাকার জন্য চালু করা হয়ে। স্টার স্পোর্টস ক্রিকেট খেলার মত অন্যান্য ক্রীড়া বিভাগ থেকে সরাসরি এবং ধারণকৃত অনুষ্ঠান প্রচার করে থাকে। তবে, কখনও কখনও একই অনুষ্ঠানমালা পুণ:প্রচারের জন্য সমালোচনা হয়ে থাকে। 
চ্যানেল ডিজিটাল ক্যাবল নেটওয়ার্ক এবং ডিটিএইচ এ প্রাথমিকভাবে পাওয়া যায় এবং পরবর্তীকালে দেশ জুড়ে এনালগ ক্যাবল নেটওয়ার্কের মাধ্যমে ঘূর্ণিত মাধ্যমে পরবর্তীতে পাওয়া যাবে।
চিত্রালী
চিত্রালী একটি বাংলা চলচ্চিত্র পত্রিকা। এটি পাকিস্তান আমলে ১৯৫২ সালে সাংবাদিক সৈয়দ মোহাম্মদ পারভেজ (এস, এম পারভেজ) কর্তৃক প্রতিষ্ঠিত হয়। এটির প্রকাশক ছিল "অবজার্ভার হাউজ"। এটি ছিল একটি সাপ্তাহিক পত্রিকা, প্রতি শুক্রবারে প্রকাশিত হতো। পত্রিকাটি খুব জনপ্রিয় ছিল। সৈয়দ শামসুল হক এ পত্রিকার সহ-সম্পাদক ছিল। চিত্রালীর পাঠক-পাঠিকাদের সংগঠন গড়ে উঠেছিল। এর নাম ছিল "চিপাচস"। 
বর্তমানে এই সাপ্তাহিক বন্ধ আছে।
স্টার স্পোর্টস ৪
স্টার স্পোর্টস ৪ হল স্টার স্পোর্টস নেটওয়ার্ক দ্বারা পরিচালিত ভারতের একটি খেলাধুলাভিত্তিক চ্যানেল। স্টার নেটওয়ার্কের আওতায় ২০১৩ সালের ৬ নভেম্বর থেকে ইএসপিএন থেকে নাম বদলে পরবর্তীতে স্টার স্পোর্টস ৪ এবং ইএসপিএন এইচডি থেকে স্টার স্পোর্টস এইচডি ২ হিসাবে নামকরণ করা হয়। এই দুটি চ্যানেল স্টার ইন্ডিয়া দ্বারা পরিচালিত শুধুমাত্র দুটি চ্যানেল যা শুধুমাত্র ক্রিকেট চ্যানেল হিসেবে পরিচিত নয় এমন।
স্টার স্পোর্টস এইচডি ২ প্রিমিয়ার লীগ, লা লিগা এবং সিরিই হাই ডেফিনিশন ফুটবল ম্যাচ সম্প্রচার করে থাকে। এছাড়াও চ্যানেলটি ২০১২ সালের গ্রীষ্মকালীন অলিম্পিকে কিছু অনুষ্ঠানমালা হাই ডেফিনিশন সম্প্রচার করেছিল। চ্যানেলটি এটিপি ৫০০ সিরিজ এবং এটিপি ওয়ার্ল্ড ট্যুর মাস্টার ১০০০ মত টেনিস অনুষ্ঠানমালা সম্প্রচার করে থাকে সান ডাইরেক্ট, রিলায়েন্স ডিজিটাল টিভি, ভিডিওকন ডি২এইচ, এয়ারটেল ডিজিটাল টিভি এবং টাটা স্কাই এর মাধ্যমে।
নিম্নলিখিত ক্রীড়াভিত্তিক অনুষ্ঠানমালা স্টার স্পোর্টস ৪ চ্যানেলে সম্প্রচার করা হয়ে থাকে।
স্টার ইন্ডিয়া
স্টার ইন্ডিয়া হল ২১ শতকের ফক্স মালিকানাধীন একটি ভারতীয় মিডিয়া ও বিনোদন কোম্পানি। এটার প্রধান সদর দফতর মুম্বাই-এ অবস্থিত তবে প্রতিষ্ঠানটির অন্যান্য দুটি আঞ্চলিক অফিস শহর দিল্লি ও চেন্নাইয়ে অবস্থিত।
স্টার ইন্ডিয়ার পোর্টফোলিও আটটি ভাষার মধ্যে মোট ৩৩টি চ্যানেল রয়েছে।
স্টার ইন্ডিয়া বর্তমানে এই চ্যানেলগুলি প্রদান করেছেন।
স্টার প্লাস
স্টার প্লাস হল একটি ভারত ভিত্তিক একটি হিন্দি ভাষা সাধারন বিনোদনমূলক টেলিভিশন চ্যানেল। স্টার প্লাস চ্যানেলটি "২১ সেঞ্চুরি ফক্স" কর্তৃক স্টার ইন্ডিয়া নেটওয়ার্ক এর একটি অংশ। চ্যানেলটির উল্লেখযোগ্য অনুষ্ঠানগুলির মধ্যে রয়েছে, পরিবারিরক গল্পনির্ভর নাটক, হাস্যরসাত্মক, রিয়েলিটি শো, অপরাধমূলক অনুষ্ঠান এবং টেলিফিল্মস।
এছাড়াও চ্যানেলটি ফক্স আন্তর্জাতিক চ্যানেল এর অধিনে ২১ সেঞ্চুরি ফক্স এর সম্পুরক হিসেবে বিশ্বব্যাপী দেখান হচ্ছে।
এটি ১৯৯২ সালের ২১ ফেব্রুয়ারীর প্রথম দিকে যখন চালু করা হয়েছিল, তখন স্টার প্লাস মার্কিন যুক্সরাষ্ট্র, গ্রেট ব্রিটেন ও অস্ট্রেলিয়া থেকে আন্তর্জাতিক কন্টেন্টে একটি ইংরেজি ভাষার টেলিভিশন চ্যানেল ছিল। তখন শুধুমাত্র জী টিভি হিন্দি ভাষার চ্যানেল ছিল।
স্টার জলসা
স্টার জলসা হল স্টার টিভি এবং ফক্স ইন্টারন্যাশনাল চ্যানেলের নেটওয়ার্ক কর্তৃক পরিচালিত একটি বাংলা ভাষায় সম্প্রচারিত সাধারণ বিনোদনমূলক চ্যানেল। চ্যানেলটি ২০০৮ সালের ৮ সেপ্টেম্বর চালু হয় এবং তার ব্র্যান্ড স্লোগান "চলো পাল্টাই" নাম নিয়ে বিভিন্ন পারিবারিক ঘরানার নাটকীয়তামূলক অনুষ্ঠানমালা প্রচার করে থাকে। চ্যানেলটি জনপ্রিয় আরেকটি সহোদর চ্যানেল হল জলসা মুভিজ ও স্টার জলসা এইচডি।
বর্তমানে স্টার জলসায় সম্প্রচারিত অনুষ্ঠানমালার তালিকা:
জলসা মুভিজ
জলসা মুভিজ হল একটি স্টার ইন্ডিয়া কর্তৃক পরিচালিত বাংলা ভাষার ছায়াছবির চ্যানেল। তাদের আগের বাংলা ভাষার চ্যানেল স্টার জলসা জনপ্রিয়তার প্রতি দৃষ্টি রেখে পরবর্তীতে স্টার ইন্ডিয়া কর্তৃক ২০১২ সালের ১৬ ডিসেম্বর তারিখে ২৪ ঘন্টার ছায়াছবির বিনোদনমূলক চ্যানেল হিসেবে আত্মপ্রকাশ করে।
ক্যালোনার ওগল
অ্যডমিরাল অফ দ্য ফ্লিট স্যার ক্যালোনার ওগল ছিলেন অস্ট্রীয় উত্তরাধিকার যুদ্ধের সময়কার একজন ব্রিটিশ নৌ-কমান্ডার।
ওগলের পিতার নাম জন ওগল ও তিনি ছিলেন নিউক্যাসলের একজন ব্যরিস্টার। ওগল নর্থামবারল্যান্ডের বিখ্যাত ওগল পরিবারের ক্রিকলি হল ব্রাঞ্চ থেকে এসেছিলেন। ১৬৯৭ সালে তিনি রয়াল নেভিতে স্বেচ্ছাসেবক হিসেবে যোগদান করেন।
১৭২১ সালে তিনি "এইচএমএস স্যালোর" কমান্ডার ছিলেন ও পশ্চিম আফ্রিকার উপকূলের অভিযানে একটি বহরের নেতৃত্ত্ব দেন। ১৭২২ সালে ক্যাপ লোপেজের যুদ্ধে তিনি ক্যাপ্টেন বার্থোলুমিউ রবার্টেস জলদস্যু বহরকে পরাজিত করেন ও সাফল্যের স্বীকৃতিস্বরুপ "নাইটহুড" উপাধিতে ভূষিত হন।
জাঙ্কিস সময়কালের যুদ্ধে বিপর্যয়মূলক প্রচারাভিযানের সময় ১৭৪১ সালে অ্যাডমিরাল "এডওয়ার্ড ভেরনন" এর নেতৃত্ত্বে রিয়ার অ্যাডমিরাল অফ দ্য ব্লু ও আমেরিকান কলোনিয়াল আর্মির দলে থাকার সময় তিনি কার্টাগ্যানিয়া দি ইন্ডিয়াসের (বর্তমান কলম্বিয়া) তিনটি দূর্গে আভিযান পরিচালনা করেন। ১৭৪২ সালের পূর্বে অ্যাডমিরাল ভেরনন ব্রিটেনে ফিরে আসেন ও ওগল অত্যন্ত দূর্বল বহরের নেতৃত্ত্ব গ্রহণ করেন যার মধ্যে অর্ধেকেরও কম সংখ্যক নাবিকই কাজের জন্য উপযুক্ত ছিল।
১৭৪২ সালে তিনি জ্যামাইকার গভর্নর এডওয়ার্ড ট্রিলাউনির উপর কথিত একটি হামলার জন্য অভিযুক্ত হন কিন্তু তার ক্যারিয়ার বেঁচে যায় এবং তিনি অ্যাডমিরাল অফ দ্য হুয়াইট নিযুক্ত হন। ১৭৪৯ সালে তিনি অ্যডমিরাল অফ দ্য ফ্লিট হিসেবে নিযুক্ত হন।
এছাড়াও তিনি ১৭৪৬ থেকে ১৭৫০ সাল পর্যন্ত রোচেস্টারের সংসদ সদস্য হিসেবে দায়িত্ব পালন করেন।
আইজিয়াই রেকর্ড অনুসারে ক্যালোনার ওগল ১৭১৪ সালের ১৬ই অক্টোবর ইংল্যান্ডের লন্ডনে ডিউক পেলেসের সেন্ট জেমস গির্জায় হেনরিয়েত্তা আইজাকসনের সাথে বিবাহ বন্ধনে আবদ্ধ হন। অন্য একটি সূত্রমতে তিনি প্রথম ১৭২৬ সালে হেনরিয়েত্তা আইজাকসনকে বিয়ে করেন ও দ্বিতীয়বার ১৭৩৭ সালে ক্রিকলি হলের তার চাচাতো বোন নাথানিয়াল ওগলের মেয়ে আইজাবেল ওগলকে বিয়ে করেন। পরবর্তীতে তিনি ১৭৫০ সালে স্বাভাবিকভাবেই তার বাড়ি মিডলসেক্সে ওটয়াইক্যান হামের গিফোর্ড লজে মৃত্যুবরণ করেন।
ন্যাশনাল জিওগ্রাফিক চ্যানেল (এশিয়া)
ন্যাশনাল জিওগ্রাফিক চ্যানেল এশিয়া (ন্যাট জিও এশিয়া, পূর্বে এনবিসি এশিয়া নাম হিসেবে পরিচিত ছিল; ১ জানুয়ারি ১৯৯৪ থেকে ৩১ জুলাই ১৯৯৮ পর্যন্ত) হল একটি ২৪ ঘন্টার এশিয়ান সাবস্ক্রিপশন টেলিভিশন চ্যানেল যেটি অ-কথাসাহিত্য, ইতিহাস এবং ডিস্কভারি চ্যানেল মত ন্যাশনাল জিওগ্রাফিক সোসাইটি দ্বারা উত্পাদিত প্রকৃতি, বিজ্ঞান, সংস্কৃতি এবং ইতিহাস বিষয়ক প্রকৃত অনুষ্ঠানমালা প্রচার করে থাকে।
এটি স্টার টিভি অংশীদারিত্বের সঙ্গে এবং ডিস্ট্রিবিউশন কর্তৃক ১ জানুয়ারি ১৯৯৪ সালে শুরু হয় যেটি রুপার্ট মার্ডক এর "২১ শতক ফক্স" মালিকানাধীন একটি হংকং ভিত্তিক প্যান এশিয়ান উপগ্রহ নেটওয়ার্ক এর মাধ্যমে ১ আগস্ট ১৯৯৮ সালে "'এনবিসি" এ এশিয়া চ্যানেল পরিবর্তন করা হয়। ২০০৮ সালের হিসাব অনুয়ায়ী ন্যাশনাল জিওগ্রাফিক চ্যানেল এর এশিয়ান সংস্করণ ৫৬ মিলিয়ন এর উপরে বাড়িতে চ্যানেলটি দেখা হয়। এনজিসি এশিয়ার ছয়টি বিভিন্ন চ্যানেলের ফীড রয়েছে।
হ্যামবার্গার (দ্ব্যর্থতা নিরসন)
হ্যামবার্গার হচ্ছে একপ্রকার স্যান্ডউইচ সদৃশ খাবার যা দুই প্রস্থ রুটির মধ্যে রান্না করা কিমা মাংস দিয়ে তৈরি করা হয়।
হ্যামবার্গার এছাড়াও উল্লেখ করতে পারে:
অ্যাঞ্জেলো এমো
অ্যাঞ্জেলো এমো (৩ই জানুয়ারি ১৭৩১ – ৩ই মার্চ ১৭৯২) ভেনিস প্রজাতন্ত্রের শেষ গ্র্যান্ড অ্যাডমিরাল ছিলেন। তিনি ব্রিটিশ রয়াল নেভির নীতিমালা অনুসারে তার বহরকে সংস্কারের চেষ্ঠা করেন এবং তিনি বারবারি উপকূলে মরিশ টার্গেটের উপর ভেনিসের পতাকাবাহী জাহাজের আক্রমণের প্রতিশোধ নিতে অভিযান পরিচালনা করেন। তিনি ফ্রান্স ও নেপোলিয়নের চাহিদা অনুসারে খুব সহজ শিকার ছিলেন বলে, তিনি ছিলেন সফল ও দীর্ঘায়ু লাভ করেছিলেন।
এমো ভেনিসে জন্মগ্রহণ করেন ও তাকে ভূমধ্যসাগরে বারবারি জলদস্যুদের শিকার করার দায়িত্ব দেওয়া হয়েছিল। ১৭৮৪ সালে তিনি ফামা নামক একটি জাহজে ২৪টি ভেসেলসহ কমান্ডারের দায়িত্ব নিয়ে যাত্রা করেছিলেন। ১৭৮৫ সালে টিউনিস অবোরোধ করেন, যদিও তিনি টিউনিসকে অটক করতে সমর্থ হননি কিন্তু তিনি ফ্রান্সে ষোরশ লুইসের কাছ থেকে ধন্যবাদপ্রাপ্ত হন।
১৭৯২ সালে অ্যাডমিরাল অ্যাঞ্জেলো এমো মাল্টায় মৃত্যুবরণ করেন।
দ্গোন-পা-বা-দ্বাং-ফ্যুগ-র্গ্যাল-ম্ত্শান
দ্গোন-পা-বা-দ্বাং-ফ্যুগ-র্গ্যাল-ম্ত্শান () (১০১৬-১০৮৩) একাদশ শতাব্দীর একজন বিখ্যাত তিব্বতী সাধক ছিলেন।
দ্গোন-পা-বা-দ্বাং-ফ্যুগ-র্গ্যাল-ম্ত্শান তিব্বতের খাম্স অঞ্চলে ১০১৬ খ্রিষ্টাব্দে 'দ্জেং () জন্মগ্রহণ করেন। কম বয়সে পিতামাতার মৃত্যুর পর তিনি মধ্য তিব্বত যাত্রা করেন। গ্ত্সাং অঞ্চলের ন্যান-ত্শো () তিনি 'ব্রোম-স্তোন-পা-র্গ্যল-বা'ই-'ব্যুং-গ্নাস নামক বিখ্যাত বোউদ্ধ পন্ডিতের নিকট অতীশ দীপঙ্করের লাম-রিম সহ সমস্ত শিক্ষালাভ করেন। এছাড়া বুর নামক স্থানে অতীশ দীপঙ্কর দ্বারা স্থাপিত এক ছোট বৌদ্ধবিহারে তিনি অতীশ দীপঙ্করের নিকট হতে খা-'বার-মা'ই-গ্তোর-মা () নামক শিক্ষালাভ করেন। নির্জন স্থানে একাকী সাধনা করার সুনামের জন্য দ্বাং-ফ্যুগ-র্গ্যাল-ম্ত্শানকে নির্জন স্থানে বসবাসকারী বা দ্গোন-পা-বা নামে ডাকা হত।
১০৭৮ খ্রিষ্টাব্দে দ্গোন-পা-বা-দ্বাং-ফ্যুগ-র্গ্যাল-ম্ত্শান র্বা-স্গ্রেং বৌদ্ধবিহারের প্রধান নির্বাচিত হন। তিনি স্নে'উ-জুর-বা-য়ে-শেস-'বার , ঝাং-কা-মা-পা-শেস-রাব-'ওদ (), গ্ন্যান-স্না-মে-বা (), 'ব্রে-কো-দে-লুং-পা (), 'বান-গুং-র্গ্যাল-ত্শুল-খ্রিম্স-র্গ্যাল-বা (), খা-রাগ-স্গোম-ছুং-দ্বাং-ফ্যুগ-ব্লো-গ্রোস () প্রভৃতি ভিক্ষুকে শিক্ষাদান করেন।
রে মিল্টন ডলবি
রে মিল্টন ডলবি একজন মার্কিন প্রকৌশলী এবং নয়েস রিডাকশোন সিস্টেম এর উদ্ভাবক যা ডলবি নয়েস রিডাকশন সিস্টেম নামে পরিচিত। তিনি ডলবি ল্যাবরেটরীজ এর প্রতিষ্ঠাতা।
ডলবি ১৯৩৩ সালের ১৮ জানুয়ারি ওরেগনের পোর্টল্যান্ডে জন্মগ্রহণ করেন। তার শৈশব কাটে সান ফ্রান্সিস্কোতে। তিনি স্ট্যানফোর্ড বিশ্ববিদ্যালয় থেকে ১৯৫৭ সালে তড়িৎ প্রকৌশলে ব্যাচেলর অব সায়েন্স ডিগ্রি অর্জন করেন। তিনি কেমব্রিজ বিশ্ববিদ্যালয় থেকে ১৯৬১ সালে পদার্থবিজ্ঞানে পিএইচডি ডিগ্রি অর্জন করেন।
আল জাজিরা ইংরেজি
আল জাজিরা ইংলিশ হল একটি আন্তর্জাতিক ২৪ঘন্টার ইংরেজি ভাষার সংবাদ ও সাম্প্রতিক ঘটিত বিষয়নির্ভর টিভি চ্যানেল, যার সদর দপ্তর কাতারের দোহায় অবস্থিত।
এটি যুক্তরাষ্ট্রভিত্তিক ইংরেজি টিভি চ্যানেল আল জাজিরা অ্যামেরিকা এবং মুল আরবি চ্যানেল আল জাজিরা এর সহোদর টেলিভিশন চ্যানেল। এই টেলিভিশন কেন্দ্রটি স্বয়ং ধারণকৃত সংবাদ উপস্থাপন ও বিশ্লেষণ, তথ্যচিত্র, সরাসরি বিতর্ক, সাম্প্রতিক বিষয়াবলি, বাণিজ্য, তথ্যপ্রযুক্তি, খেলাধুলা প্রভৃতি বিষয়ে সরাসরি এবং আদিতে ধারণকৃত অনুষ্ঠান সম্প্রচার করে। এটি প্রথম ইংরেজি টিভি চ্যানেল যার সদর দপ্তর মধ্যপ্রাচ্যে অবস্থিত। এছাড়াও চ্যানেলটি স্বয়ং বিশ্বের প্রথম বিশ্বব্যাপী এইচ ডি টেলিভিশন নেটওয়ার্ক হিসেবে দাবি করে।
ইংরেজী ভাষাভাষী পশ্চিমা দেশগুলোর মত দৃষ্টিভঙ্গি পোষণ করে না এমন দুইশত কোটি দর্শকের জন্য সংবাদ পরিবেশনা চ্যানেলটির মুল লক্ষ্য| তাদের চাহিদার দিকে লক্ষ্য রেখে চ্যানেলটি নিজস্ব আঞ্চলিক বাচনভঙ্গি ও বৈশ্বিক দৃষ্টিভঙ্গি উভয়ের সমন্বয় সাধন করে তাঁদের সংবাদ অনুষ্ঠানসমূহের কার্যক্রম পরিচালনা করে|
নর্থওয়েস্টার্ন বিশ্ববিদ্যালয়
নর্থওয়েস্টার্ন বিশ্ববিদ্যালয় (Northwestern University) ইলিনয়ের একটি প্রাইভেট বিশ্ববিদ্যালয়। নর্থওয়েস্টার্ন এর ১২টি উপস্নাতক, স্নাতক ও পেশাদার স্কুল রয়েছে যারা ১২৪টি উপস্নাতক ও ১৪৫টি স্নাতক ও পেশাদার ডিগ্রি প্রদান করে। এটি ১৮৫১ সালে প্রতিষ্ঠিত হয়।
স্নে'উ-জুর-বা-য়ে-শেস-'বার
স্নে'উ-জুর-বা-ইয়ে-শেস-'বার () (১০৪২-১১১৮) একাদশ শতাব্দীর একজন বিখ্যাত তিব্বতী সাধক ছিলেন।
স্নে'উ-জুর-বা-য়ে-শেস-'বার ১০৪২ খ্রিষ্টাব্দে তিব্বতের 'ফান-য়ুল অঞ্চলের সা-স্কোর-থোং-পা () নামক স্থানে জন্মগ্রহণ করেন। তাঁর পিতার নাম ছিল ঝাং-স্তাগ-পো ()। শৈশবে তিনি ব্রাগ-র্গ্যাব () বৌদ্ধবিহারে বৌদ্ধধর্মে দীক্ষিত হন। ছাব্বিশ বছর বয়সে তিনি র্বা-স্গ্রেং বৌদ্ধবিহারে দ্গোন-পা-বা-দ্বাং-ফ্যুগ-র্গ্যাল-ম্ত্শানের নিকট খা-'বার-মা'ই-গ্তোর-মা () সম্বন্ধে শিক্ষালাভ করেন। দ্গোন-পা-বা-দ্বাং-ফ্যুগ-র্গ্যাল-ম্ত্শানের মৃত্যুর পর তিনি পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যালের শিষ্যত্ব গ্রহণ করেন। এই সময় তিনি একজন জ্যোতিষ ও চিকিৎসক হিসেবে সুনাম অর্জন করেন। পরবর্তীকালে তিনি 'ফান-য়ুল অঞ্চলে স্নে'উ-জুর বৌদ্ধবিহার স্থাপন করেন।
ন্যাশনাল জিওগ্রাফিক চ্যানেল
ন্যাশনাল জিওগ্রাফিক চ্যানেল (এছাড়াও বাণিজ্যিকভাবে সংক্ষিপ্ত এবং ট্রেডমার্ক হিসেবে ন্যাট জিও পরিচিত) হল একটি আমেরিকান ডিজিটাল ক্যাবল এবং স্যাটেলাইট টেলিভিশন চ্যানেল যেটি ন্যাশনাল জিওগ্রাফিক সোসাইটি এবং ২১ শতক ফক্স এর ফক্স কেবল নেটওয়ার্ক বিভাগের মালিকানাধীন এর দায়েত্ব রয়েছে।
চ্যানেলটি ন্যাশনাল জিওগ্রাফিক এবং অন্যান্য উত্পাদন কোম্পানি দ্বারা উত্পাদিত অ-কথাসাহিত্য টেলিভিশন অনুষ্ঠান প্রচার করে থাকে। ইতিহাস এবং ডিস্কভারি চ্যানেলের মত চ্যানেলটি প্রকৃতি, বিজ্ঞান, সংস্কৃতি জড়িত প্রকৃত কন্টেন্টের সাথে প্রামান্যচিত্র বৈশিষ্ট্য অনুষ্ঠানামালা এবং এছাড়াও কিছু বাস্তবতাভিত্তিক ও ছদ্ম-বৈজ্ঞানিক বিনোদনভিত্তিক অনুষ্ঠানমালা প্রচার করে থাকে। মার্কিন যুক্তরাষ্ট্র সহ বিশ্বব্যাপী এটির প্রাথমিক সহোদর নেটওয়ার্ক সেজার মিলানে জনপ্রিয় কুকুর হুইসপারসহ পশু সংক্রান্ত অনুষ্ঠানমালার উপর গুরুত্ত্ব দেয়া হয় যেটি মূলত ন্যাট জিও ওয়াইল্ড প্রচার হয়ে থাকে। মার্কিন যুক্তরাষ্ট্র সহ বিশ্বব্যাপী এটির প্রাথমিক সহোদর নেটওয়ার্ক হল "ন্যাট জিও ওয়াইল্ড", যেটি জনপ্রিয় "ডগ হুইসপার উইথ কেসার মিলান" সহ পশু সংক্রান্ত অনুষ্ঠানমালার উপর গুরুত্ত্ব দেওয়া হয়।
আগস্ট ২০১৩ তারিখ এর হিসাব মোতাবেক ন্যাশনাল জিওগ্রাফিক চ্যানেল মার্কিন যুক্তরাষ্ট্র প্রায় ৮৪,৪৪৬,০০০ টেলিভিশনে পরিবার (টেলিভিশনের সঙ্গে পরিবারের ৭৩.৯৫%) এর উপর দেখা হয়।
ন্যাশনাল জিওগ্রাফিক চ্যানেল এর টেলিভিশন অনুষ্ঠানমালা ক্রমানুসার অনুযায়ী প্রদর্শন করা হল:
দক্ষিণ ত্রিপুরা জেলা
দক্ষিণ ত্রিপুরা জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা।
১ সেপ্টেম্বর ১৯৭০ এই জেলা সৃষ্টি হয়, যখন সমগ্র প্রদেশকে তিন জেলায় বিভক্ত করা হয়।
বিলোনীয়া,
শান্তির বাজার,
ও সাব্রুম মহকুমা
উত্তর ত্রিপুরা জেলা
উত্তর ত্রিপুরা জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলার সদরদপ্তর ধর্মনগরে অবস্থিত। এই জেলার আয়তন এবং ২০১১ সালের আদমশুমারি অনুসারে জনসংখ্যা ৫,৯০,৬৯৫ জন।
১ সেপ্টেম্বর ১৯৭০ সালে এই জেলা গঠন করা হয়, যখন সমগ্র প্রদেশকে তিনটি জেলায় বিভক্ত করা হয়। ১৪ এপ্রিল ১৯৯৫ সালে এই জেলা থেকে ধলাই জেলা সৃষ্টি করা হয়।
উত্তর ত্রিপুরা জেলার প্রধান ভাষা বাংলা। এছাড়াও সিলেটি, হিন্দি, ককবরক, ইংরেজি, মণিপুরি, ভোজপুরি ইত্যাদি ভাষাও কথিত হয়ে থাকে।
ধলাই জেলা
ধলাই জেলা (উচ্চারণ:/ˈdəlaɪ/) () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। আম্বাসা এই জেলার সদরদপ্তর। এই জেলার আয়তন । ২০১১ সালের জনগণনা অনুসারে ত্রিপুরার চারটি জেলার মধ্যে এ জেলার জনসংখ্যা সবচেয়ে কম।
১৪ এপ্রিল ১৯৯৫ উত্তর ত্রিপুরা জেলা থেকে কেটে এই জেলা সৃষ্টি করা হয়েছিল।
সনি ম্যাক্স
সেট ম্যাক্স হল একটি মুম্বাই, মহারাষ্ট্র ভিত্তিক হিন্দি চলচ্চিত্র ও ক্রিকেট মিশ্রণ সমন্বয়ে সোনি এন্টারটেনমেন্ট টেলিভিশন নেটওয়ার্ক এর আওতাধীন বিনোদনমূলক স্যাটেলাইট চ্যানেল। হিন্দি সিনেমার জনপ্রিয় চ্যানেলগুলোর মধ্যে এটি ভারতে জি সিনেমা এবং স্টার গোল্ড এর সাথে প্রধানত প্রতিদ্বন্দ্বিতা করে থাকে। চ্যানেলটির একটি এইচডি সংস্করণ ২০১০ সালে চালু করা হয়।
রাসেল ডীন ডুপুইস
রাসেল ডীন ডুপুইস জর্জিয়া ইন্সটিটিউট অব টেকনোলজির স্কুল অব ইলেক্ট্রিক্যাল অ্যান্ড কম্পিউটার ইঞ্জিনিয়ারিং এর ইলেক্ট্রো-অপটিক্সের স্টীভ ডব্লিউ চ্যাডিক এনডোওড চেয়ার। রাসেল ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৭০ সালে বিএস, ১৯৭১ সালে এমএস এবং ১৯৭২ সালে পিএইচডি ডিগ্রি অর্জন করেন। তিনি ন্যাশনাল অ্যাকাডেমি অব ইঞ্জিনিয়ারিং এর একজন সদস্য, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, আমেরিকান ফিজিক্যাল সোসাইটি, আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স এবং অপটিক্যাল সোসাইটি অব আমেরিকা এর ফেলো।
ন্যাশনাল জিওগ্রাফিক চ্যানেল (দ্ব্যর্থতা নিরসন)
ন্যাশনাল জিওগ্রাফিক চ্যানেল হল একটি নিউজ কর্পোরেশন এবং ন্যাশনাল জিওগ্রাফিক সোসাইটি কর্তৃক যৌথভাবে মালিকানাধীন একটি সাবস্ক্রিপশন টেলিভিশন নেটওয়ার্ক।
ন্যাশনাল জিওগ্রাফিক চ্যানেল নিম্বের নামগুলি উল্লেখ করতে পারে:
সিপাহীজলা জেলা
সিপাহীজলা জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন নতুন চারটি জেলা বাড়ানো হয় তখন গঠিত হয়। এই জেলার অংশবিশেষ আগের পশ্চিম ত্রিপুরা জেলা থেকে গঠন করা হয়। এই জেলার প্রধান শহরগুলো হচ্ছে মেলাঘর ও সোনামুড়া।
গোমতী জেলা
গোমতী জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। উদয়পুর হচ্ছে এই জেলার সদরদপ্তর। তীর্থমুখ হচ্ছে এই জেলার অমরপুর উপবিভাগের আরেকটি তীর্থকেন্দ্র।
অন্য তীর্থকেন্দ্র তীর্থমুখ এই জেলার অমরপুর মহকুমায় অবস্থিত।
খোয়াই জেলা
খোয়াই জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। খোয়াই হচ্ছে এই জেলার সদরদপ্তর।
খোয়াই জেলার আয়তন ১৩৭৭.২৮ বর্গকিলোমিটার।
খোয়াই জেলায় বনভূমির পরিমাণ ৬৯৬৩৭ হেক্টর।
ঊনকোটি জেলা
ঊনকোটি জেলা () হচ্ছে উত্তর-পূর্ব ভারতের ত্রিপুরা রাজ্যের একটি প্রশাসনিক জেলা। এই জেলা ২০১২ সালের জানুয়ারিতে যখন ত্রিপুরায় নতুন চারটি জেলা বাড়ানো হয় তখন গঠিত হয়। কৈলাশহর হচ্ছে এই জেলার সদরদপ্তর। এই জেলা পূর্বে উত্তর ত্রিপুরা জেলার অংশ ছিল।
ঊনকোটি এ জেলার একটি দর্শনীয় স্থান।
ঊনকোটি হচ্ছে একটি তীর্থক্ষেত্র। চারদিকে রয়েছে পাহাড় আর ঝরনা। প্রকৃতি যেন নিজ হাতে সাজিয়ে দিয়েছে জায়গাটিকে। ঊনকোটি মানে এক কোটির চেয়ে এক কম। কথিত আছে হাজার বছর আগে শিবের ভক্তরা এসে পাথুরে পাহাড়ের গায়ে বিভিন্ন দেবতার মূর্তি খোদাই করে রেখে গেছেন। সেই খোদাই করা মূর্তির সংখ্যা ছিল এক কোটির চেয়ে একটি কম। অর্থাৎ ঊনকোটিটি। সেই থেকে জায়গাটির নাম হয় ঊনকোটি। প্রতি বছর অশোকাষ্টমীর সময় এখানে তীর্থযাত্রীরা দূর দূর দেশ থেকে তীর্থভ্রমণ করতে আসেন।
ঊনকোটি জেলার প্রধান ভাষা হল বাংলা। এছাড়া আঞ্চলিক ভাষা হিসেবে সিলেটি ভাষা কথিত হয়ে থাকে।
নিশা আগারওয়াল
নিশা আগারওয়াল (ইংরেজি: Nisha Agarwal, মারাঠি: निशा अग्रवाल) (জন্ম: ২৭ এপ্রিল ১৯৮৯) একজন ভারতীয় চলচ্চিত্র অভিনেত্রী। ২০১০ সালে "ইয়েমাইন্দি ই ভেলা" চলচ্চিত্রের মাধ্যমে তেলুগু চলচ্চিত্র শিল্পে এবং ২০১২ সালে "ইস্তাম" চলচ্চিত্রের মাধ্যমে তামিল চলচ্চিত্র শিল্পে তাঁর আত্মপ্রকাশ ঘটে।
নিশা আগারওয়াল ২৭ এপ্রিল ১৯৮৯ সালে ভারতের মহারাষ্ট্র, মুম্বইয়ে জন্মগ্রহণ করেন। তাঁর বাবা সুমন আগারওয়াল পেশায় একজন উদ্যোক্তা এবং মা বিনয় আগারওয়াল একজন ময়রা (মিঠাইত্তয়ালা)। বড় বোন কাজল আগারওয়াল তেলুগু ও তামিল চলচ্চিত্র অভিনেত্রী। তার মাতৃভাষা পাঞ্জাবি। তিনি লেখাপড়া শেষ করেন মুম্বইয়ে এবং মহাবিদ্যালয়ে অধ্যয়নকালীন সময়ে তাঁর মডেলিং কর্মজীবনের শুরু। তিনি একটি প্রতিষ্ঠানে ইন্টার্নি করেছিলেন, এবং অভিনয়ের সিদ্ধান্ত নেওয়ার পূর্বে তাঁর পরিকল্পনা ছিলো এমবিএ পড়ার।
আগারওয়াল ২৮ ডিসেম্বর, ২০১৩ সালে মুম্বাইয়ের ব্যবসায়ী করণ ভেলেছারক বিয়ে করেছেন।
এম জর্জ ক্র্যাফোর্ড
এম জর্জ ক্র্যাফোর্ড একজন মার্কিন তড়িৎ প্রকৌশলী। তিনি লাইট এমিটিং ডায়োড এর উপর তার কাজের জন্য বিখ্যাত। ক্র্যাফোর্ড ইউনিভার্সিটি অব আইওয়া থেকে ১৯৬১ সালে পদার্থবিজ্ঞানে বিএ, ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে পদার্থবিজ্ঞানে ১৯৬৩ সালে এমএস এবং ১৯৬৭ সালে পিএইচডি ডিগ্রি অর্জন করেন। তিনি মনসান্টো কেমিক্যাল কোম্পানিতে তার কর্মজীবন শুরু করেন। তিনি ১৯৭৯ সালে হিউলেট-প্যাকার্ড এ যোগদান করেন। তিনি এখানে এইচপি অপ্টোইলেক্ট্রনিক্স ডিভিশনের রিসার্চ অ্যান্ড ডেভেলপমেন্ট ম্যানেজার হন। তিনি ন্যাশনাল অ্যাকাডেমি অব ইঞ্জিনিয়ারিং এর একজন সদস্য এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর ফেলো। লাইট এমিটিং ডায়োড নিয়ে গবেষণার জন্য ১৯৯৫ সালে আইইই মরিস এন লিয়েবম্যান মেমোরিয়াল অ্যাওয়ার্ড এবং ২০০২ সালে ন্যাশনাল মেডেল অব টেকনোলজি অ্যান্ড ইনোভেশন লাভ করেন। এছাড়াও অপটিক্যাল সোসাইটি অব আমেরিকা, ম্যাটেরিয়ালস রিসার্চ সোসাইটি এবং ইলেক্ট্রোকেমিক্যাল সোসাইটি থেকেও পুরস্কার লাভ করেন।
বিমল দে
বিমল দে হলেন একজন বিখ্যাত ভ্রমণপিপাসু বাঙালি মানুষ, রামনাথ বিশ্বাস এবং বিমল মুখার্জী এর মতোন যারা তাঁর আগে গোটা পৃথিবী বাই-সাইকেলে চেপে ঘুরেছেন। তাঁর মহাকাব্য যাত্রার সময়কাল ছিল ১৯৬৮ থেকে ১৯৭২ সাল অবধি। তিনি কলকাতার রাজভবন থেকে মাত্র ১৬ টাকা পকেটে নিয়ে। কিন্তু তিনি সকল বাধাকে সরিয়ে তাঁর বীরত্বপুর্ণ কৃপণতাকে বজায় রেখেছিলেন। পরবর্তিকালে তাঁর ভ্রমণ ডায়েরি থেকে যা তথ্য পাওয়া যায় তা দিয়ে একটি বই প্রকাশ হয় যার নাম হল সুদূরের পিয়াসী।
নিক হলোনিয়াক
নিক হলোনিয়াক জেনারেল ইলেকট্রিক এ কনসাল্টিং বিজ্ঞানী হিসেবে কাজ করার সময়ে ১৯৬২ সালে প্রথম দৃশ্যমান-বর্ণালী (লাল) লাইট এমিটিং ডায়োড উদ্ভাবন করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এর জন বারডিন ইলেক্ট্রিক্যাল অ্যান্ড কম্পিউটার ইঞ্জিনিয়ারিং এর এবং পদার্থবিজ্ঞানের এনডোওড চেয়ার এবং ইলেক্ট্রিক্যাল অ্যান্ড কম্পিউটার ইঞ্জিনিয়ারিং এর অধ্যাপক।
হলোনিয়াক ১৯২৮ সালের ৩ নভেম্বর ইলিনয়ে জন্মগ্রহণ করেন। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে ১৯৫০ সালে বিএস, ১৯৫১ সালে এমএস এবং ১৯৫৪ সালে পিএইচডি ডিগ্রি অর্জন করেন। তিনি ৪১টি প্যাটেন্টের অধিকারী।
সাউদার্ন রকহুপার পেঙ্গুইন
সাউদার্ন রকহুপার পেঙ্গুইন ("Eudyptes chrysocome"), হল রকহুপার পেঙ্গুইনের একটা প্রজাতি, এরা নর্দান রকহুপার পেঙ্গুইনের থেকে কিছুটা আলাদা ধরনের। এরা প্রধানত সাউথ আন্ট্রাকটিকা বা পুর্ব প্রশান্ত মহাসাগর বা ভারত মহাসাগরে দেখতে পাওয়া যায়। প্রধানত এদের দেখা যায় দক্ষিণ আমেরিকা অঞ্চলে।
পেঙ্গুইনদের মধ্যে এই জাতিটিই সবথেকে ক্ষুদ্র এবং এদের মাথায় হলুদ ঝুঁটি থাকে, এবং এদের সারা গা সাদা-কালো রঙের হয়। এটি ৪৫-৫৮ সেন্টিমিটার (১৮-২৩) লম্বা এবং এদের আপেক্ষিক ওজন ২ থেকে ৩.৪ কিলো (৪.৪-৭.৫ পাউন্ড) পর্যন্ত হয়। যদিও কিছু কিছু রকহুপারের ওজন ৪.৫ কেজি হওয়ার রেকর্ড আছে। এদের অপরের অংশ স্লেট-ধূসর রঙের, উজ্জ্বল হলুদ রঙের ভ্রূ এবং যা দীর্ঘ হরিদ্রাভ ধূমের সৃষ্টি করে তাদের লাল রঙের চোখের পিছনে।
এই পেঙ্গুইনগুলো জটিল বিভ্রান্তিকর। অনেক শ্রেণীবিন্যাসকারীরা মানেন যে তিন রকমের রকহুপার পেঙ্গুইনই একই শ্রেণীর। সাউদার্ন রকহুপার পেঙ্গুইনের উপজাতিদের মধ্যে পরে:
নর্দান রকহুপার পেঙ্গুইন, এদের থেকে আলাদা অঞ্চলে বাস করে। তারা জেনেটিকালি অন্য রকহুপার পেঙ্গুইনের থেকে আলাদা হয়। সেই জন্য নর্দান এই পেঙ্গুইনদের "E. moseleyi" নামে আলাদা করা হয়। তবে এদের সাথে ম্যাকোর্নি পেঙ্গুইনদের অনেকটা মিল পাওয়া যায়। এছাড়াও রয়্যাল পেঙ্গুইন নামে পরিচিত আরেক ধরনের পেঙ্গুইনও এদের মতোই হয়, শুধু তারা ম্যাকোর্নি পেঙ্গুইনদের থেকে রঙে ভিন্ন হয়।
ম্যাকোর্নি পেঙ্গুইনদের সাথে এদের সংকর প্রজননের রিপোর্ট পাওয়া যায় হার্ড এবং মারিয়ন দ্বীপপুঞ্জ থেকে ১৯৮৭-৮৮ সালে।
লিবারেশন ’৭১ (ভিডিও গেম)
লিবারেশন ’৭১, বাংলাদেশের স্বাধীনতা যুদ্ধের উপর ভিত্তি করে নির্মীত একটি ফার্স্ট পারসন শ্যুটার কম্পিউটার ভিডিও গেম। গেইমটি তৈরিতে কাজ করেছে টিম ’৭১ নামে একটি সেচ্ছাসেবক দল। সামাজিক যোগাযোগের ওয়েবসাইট ফেইসবুকের মাধ্যমে সংগঠিত হয়ে উন্নয়নকারীরা প্রথম গেমটি তৈরির কথা চিন্তা করেন। ২৬ মার্চ ২০১৪ সালে লিবারেশন ’৭১ এর “আলফা সংস্করন ১.০” আনুষ্ঠানিকভাবে অবমুক্ত করা হয়। পূর্ণ সংস্করন ২০১৪-এর ১৬ই ডিসেম্বর মুক্তি পাবে। এটি উন্নয়নে “ইউনিটি থ্রিডি” গেইম ইঞ্জিন ব্যবহার করা হয়েছে।
গেইমটির কাহিনী আবর্তিত হয়েছে বাংলাদেশের মুক্তিযুদ্ধের বিভিন্ন ঘটনাকে কেন্দ্র করে। দেশের মুক্তিযুদ্ধের মহান ৭ বীরশ্রেষ্ঠের ৭টি মিশন, রাজারবাগ পুলিশ লাইন প্রতিরোধ, অপারেশন জ্যাকপটসহ ১৬টি গুরুত্বপূর্ণ ঘটনা রয়েছে।
বিট প্রজন্ম
বিট প্রজন্ম (ইংরেজি: Beat Generation) দ্বিতীয় বিশ্বযুদ্ধ পরবর্তী আমেরিকান লেখকদের একটি দল বা সংঘ যারা ১৯৫০-এর দশকে প্রবল জনপ্রিয়তা অর্জন করে। পাশাপাশি তারা সাংস্কৃতিক অঙ্গণে অনুপ্রেরণা এবং স্বাক্ষর রাখে। "বিট" সংস্কৃতির কেন্দ্রীয় বা প্রধান উপাদানের অন্তর্ভুক্ত রয়েছে- স্বীকৃত মানদণ্ড প্রত্যাখ্যান, নূতন শৈলীর প্রবর্তন, ড্রাগ পরীক্ষণ, বিকল্প যৌনতা, প্রাচ্য ধর্মের প্রতি আগ্রহ, বস্তুবাদ প্রত্যাখ্যান এবং মানব-অবস্থার স্পষ্ট চিত্রায়ণ।
আলাদিন (১৯৯২-এর ডিজনি চলচ্চিত্র)
আলাদিন () হল ১৯৯২ সালে ওয়াল্ট ডিজনি ফিচার এনিমেশন নির্মিত এবং ওয়াল্ট ডিজনি পিকচার্স দ্বারা মুক্তিপ্রাপ্ত একটি এনিমেটেড গীতিনির্ভর, কল্পকাহিনীভিত্তিক চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ৩১তম এনিমেটেড সিরিজ এবং ডিজনি রেনেঁসা নামে খ্যাত "ডিজনি চলচ্চিত্র যুগ"-এর অংশ। জন মাস্কার ও রন ক্লিমেন্টস পরিচালিত এই ছবিটি আরব্য রজনীর আলাদিন ও তাঁর যাদুর চেরাগ নামক উঁপকথার উপর ভিত্তি করে নির্মিত হয়েছে।
১৯৯২ সালের ২৫শে নভেম্বর মুক্তির পর চলচ্চিত্রটি ইতিবাচক মুল্যায়ন পায় এবং শুধু যুক্তরাষ্ট্র থেকে ২১.৭ কোটি ডলার এবং বিশ্বের অন্যান্য স্থান থেকে ৫০.৪ কোটি ডলার আয় করার মাধ্যমে ১৯৯২ সালের সবচেয়ে ব্যাবসাসফল ছবিতে পরিণত হয়। এটি বেশ কিছু পুরস্কার লাভ করে, যার অধিকাংশই পায় এর গানগুলোর জন্য। পরবর্তীতে নির্মিত এর দুটি "সিকুয়্যাল দ্য রিটার্ন টু জাফর" ও "আলাদিন এন্ড দ্য কিং অফ থিভস্" থিয়েটারে মুক্তির দশ বছর পর ২০০৫ সালে সরাসরি ডিভিডিতে মুক্তি পায়, একটি ধারাবাহিক টেলিভিশন সিরিজ নির্মিত হয় এবং এই ছবিকে ভিত্তি করে নির্মিত খেলনা, ভিডিও গেম, ডিজনি বিক্রয়পণ্য বাজারে ছাড়া হয়।
মহাবজ্রাসন
মহাবজ্রাসন দশম শতাব্দীর একজন ভারতীয় বৌদ্ধ পন্ডিত ছিলেন।
তিনি নারো পা নামক বিখ্যাত ভারতীয় বৌদ্ধ সাধকের ছাত্র ছিলেন এবং তাঁর নিকট হতে তিনি ডাকার্ণব তন্ত্র লাভ করেন। তিনি মৈত্রীপার শিষ্যও ছিলেন। তাঁর ছাত্রদের মধ্যে উল্লেখযোগ্য ছিলেন নিষ্কলঙ্কদেব ও বোধিসত্ত্ব নামক দুই ভারতীয় পন্ডিত এবং খ্যুং-পো-র্নাল-'ব্যোর নামক তিব্বতী বৌদ্ধ পন্ডিত।
রবার্ট মেটক্যাফ
রবার্ট মেলাঙ্কটন মেটক্যাফ (জন্ম এপ্রিল ৭, ১৯৪৬) একজন মার্কিন তড়িৎ প্রকৌশলী। তিনি ইথারনেট এর সহ-উদ্ভাবক। তিনি ইউনিভার্সিটি অব টেক্সাস অ্যাট অস্টিন এর তড়িৎ প্রকৌশলের অধ্যাপক এবং ডিরেক্টর অব ইনোভেশন।
মেটক্যাফ ম্যাসাচুসেট্‌স ইনস্টিটিউট অফ টেকনোলজি থেকে ১৯৬৯ সালে তড়িৎ প্রকৌশল ও এমআইটি স্লোন স্কুল অব ম্যানেজমেন্ট থেকে ইন্ডাস্ট্রিয়াল ম্যানেজমেন্ট এ বিএস ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ১৯৭০ সালে এমএস এবং ১৯৭৩ সালে পিএইচডি ডিগ্রি অর্জন করেন।
ডেভিড বগস
কিং পেঙ্গুইন
কিং পেঙ্গুইন (ইংরেজি: King Penguin) ("Aptenodytes patagonicus") হল পেঙ্গুইন প্রজাতির মধ্যে দ্বিতীয় বৃহত্তম, এরা ৭০-১০০ সেমি লম্বা এবং এদের ওজন ১১ থেকে ১৬ কেজি (২৪ থেকে ৩৫ পাউন্ড)। এরা এম্পেরার পেঙ্গুইন এর ঠিক পরেই আয়তনে। এদের দুটো উপজাতি আছে একটি—"A. p. patagonicus" এবং "A. p. halli"; "patagonicus" এদেরকে পাওয়া যায় দক্ষিণ আটল্যান্টিকে।
খাদ্য হিসেবে এরা খায় মাছ, লণ্ঠন মাছ, স্কুইড ইত্যাদি। সবচেয়ে দক্ষিণ মহাসাগরীয় শিকারীরা কম নির্ভর কবচী, ক্রিল এই সব ছোটো ছোটো প্রাণীদের ওপরে। তন্ন তন্ন করে খোঁজার জন্য এরা ১০০ মিটার (৩৩০ ফুট) পর্যন্ত ডাইভ দিতে পারে এবং তাদের সবথেকে বড় রেকর্ড হল যে তারা ৩০০ মিটার (৯৮০ ফুট) পর্যন্ত ডাইভ মারতে পারে।
কিং পেঙ্গুইন দক্ষিণ অ্যান্টার্কটিক দ্বীপপুঞ্জে অথবা উত্তর অ্যান্টার্কটিকা তে প্রজনন করে।
কিং পেঙ্গুইন দক্ষিণ অ্যান্টার্কটিক দ্বীপপুঞ্জে প্রজনন করে ৪৫ থেকে ৫৫° সেলসিয়াসে। এছড়াও উত্তর অ্যান্টার্কটিকা, ফক্‌ল্যান্ড দ্বীপপুঞ্জ এবং অন্যান্য তাপমাত্রা যুক্ত দ্বীপপুঞ্জে তারা প্রজনন করে। এদের সর্বমোট জনসংখ্যা হল ২.২৩ মিলিয়ন জোড়া এবং বাড়ন্ত। এদের প্রজনন সব থেকে বেশি হয় ক্রোজেট দ্বীপপুঞ্জতে যেখানে মোটামুটি ৪৫৫,০০০ জোড়া আছে এদের সংখ্যা। ২২৮,০০০ জোড়া আছে প্রিন্স এডয়ার্ড দ্বীপপুঞ্জতে। ২৪০,০০০-২৮০,০০০ জোড়া আছে কার্গুয়েলেন দ্বীপপুঞ্জতে, এবং ১০০,০০০ এরও বেশি আছে সাউথ জর্জিয়া দ্বীপপুঞ্জে। ম্যাকুয়ারি দ্বীপপুঞ্জতে আছে ৭০,০০০ এরও বেশি জোড়া কিং পেঙ্গুইন।
প্রকৃতি সুরক্ষা সোসাইটি কিং পেঙ্গুইনদের ফিনমার্ক ও লফটনে ছেড়েছেন আগষ্ট ১৯৩৬ সালে। ১৯৪০ সাল থেকেই রিপোর্ট করা হয়েছিল যে এই পাখিগুলোকে এই জায়গায় ছাড়া হয়েছে কিন্তু ১৯৪৯ সাল থেকে কেউ এখানে এদের দেখা পায়নি।
আমেরিকান প্রাণিবিদ্যাবিত গ্যারি কয়ম্যান এই পেঙ্গুইনদের ডাইভ দেওয়ার মজাদার বিষয় টা নিয়ে তন্ন তন্ন করে গবেষণা করেন ১৯৭১ সাল থেকে। এবং একটি কিং পেঙ্গুইনের ২৩৫ মিটার (৭৭১ ফুট) ডাইভ দেওয়া রেকর্ড করেন ১৯৮২ সালে। বর্তমানে সবথেকে বেশি ডাইভ দেওয়ার রেকর্ড হল ৩৪৩ মিটার যা ফকল্যান্ড দ্বীপপুঞ্জ থেকে নেওয়া হয়েছে। এবং ৫৫২ সেকেন্ডের সর্বোচ্চ নিমজ্জিত থাকার রেকর্ড পাওয়া গেছে ক্রোজেট দ্বীপপুঞ্জ থেকে। কিং পেঙ্গুইন ১০০-৩০০ মিটার (৩৫০-১০০০ ফুট) পর্যন্ত জলের তলায় ডুব দিতে পারে এবং ৫ মিনিটের অধিক সময় অবধি জলের নিচে থাকতে পারে, রাতের বেলায় এরা ৩০ মিটারের (৯৮ ফুট) বেশি জলে ডুব দেয় না।
খ্যুং-পো-র্নাল-'ব্যোর
খ্যুং-পো-র্নাল-'ব্যোর () (১০৫০-১১২৭) একজন বিখ্যাত তিব্বতী বৌদ্ধ পন্ডিত ছিলেন যিনি শাংস-পা-ব্কা'-ব্র্গ্যুদ ধর্মীয় গোষ্ঠী প্রতিষ্ঠা করেন।
খ্যুং-পো-র্নাল-'ব্যোর তিব্বতের পূর্ব গ্ত্সাং অঞ্চলের স্ন্যে-মো-রা-মাংস () নামক স্থানে জন্মগ্রহণ করেন। তাঁর পিতাঁর নাম ছিল খুং-র্গ্যাল-স্তাগ-স্ক্যে () এবং মাতার নাম ছিল ম্গো-গ্জা'-ব্ক্রা-শিস-স্ক্যিদ ()। তেরো বছর বয়সে তিনি বোন ধর্ম বিষয়ে গ্যুং-দ্রুং-র্গ্যাল-বা () এবং অতিযোগ তত্ত্ব সম্বন্ধে 'ব্যুং-গ্নাস-সেং-গের () নিকট শিক্ষাগ্রহণ করেন। এছাড়া তিনি নিরুপা নামক বৌদ্ধ পন্ডিতের নিকট আ-মা-না-সা'ই-ছোস-স্কোর-ন্যের-ল্ঙ্গা () নামক অতিযোগ তত্ত্বের ওপর শিক্ষাগ্রহণ করেন। এরপর তিনি নেপাল যাত্রা করে রত্নাকরগুপ্ত নামক বৌদ্ধ পন্ডিত এবং রত্নবজ্র, ক্ষেত্রবজ্র ও অতুল্যবজ্র নামক মৈত্রী পার তিন শিষ্যের নিকট শিক্ষালাভ করেন। এরপর তিনি ভারতে দানশীল নামক নারো পার শিষ্য ও মৈত্রী পার নিকট ধর্মশিক্ষালাভ করেন। এরপর নারো পার ভগিনী নিগুমার নিকট নিগুমার ছয় যোগ সম্বন্ধে শিক্ষালাভ করেন। এছাড়া তিনি রাহুলগুপ্তবজ্র, কমলরক্ষিত ও বিরূপার শিষ্যা সুখসিদ্ধির নিকটেও শিক্ষালাভ করেন। খ্যুং-পো-র্নাল-'ব্যোর বিখ্যাত তিব্বতী বৌদ্ধ পন্ডিত ও গ্লাং-থাং বৌদ্ধবিহারের প্রতিষ্ঠাতা গ্লাং-রি-থাং-পো-র্দো-র্জে-সেং-গের () নিকট দীক্ষালাভ করেন। খ্যুং-পো-র্নাল-'ব্যোরের ছয়জন প্রধান শিষ্য ছিলেন র্মে'উ-স্তোন (), গ্যোর-পো-র্গ্যা-মো-ছে, র্ঙ্গুল-স্তোন-রিন-দ্বাং (), লা-স্তোদ-পা-দ্কোন-ম্ছোগ-ম্খার (), ঝাং-স্গোম-ছোস-সেং (), র্মোগ-ল্চোগ-পা-রিন-ছেন-ব্র্ত্সোন-'গ্রুস ()। এঁদের মধ্যে তিনি একমাত্র র্মোগ-ল্চোগ-পা-রিন-ছেন-ব্র্ত্সোন-'গ্রুসকে নিগুমার ছয় যোগ সম্বন্ধে শিক্ষাদান করেন।
মৈত্রী পা
মৈত্রী পা বা মৈত্রীপাদ বা মৈত্রীগুপ্ত বা অদ্বয়বজ্র (১০০৭-১০৮৫) একজন বিখ্যাত ভারতীয় মহাসিদ্ধ ছিলেন।
তিনি মহামুদ্রা সন্বন্ধীয় তত্ত্বের শিক্ষক ছিলেন। তাঁর প্রধান শিক্ষক ছিলেন শবর পা ও রত্নাকরশান্তি এবং প্রধান শিষ্য ছিলেন মার-পা-ছোস-ক্যি-ব্লো-গ্রোস। মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তাঁর শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন।
সম্রাট পেঙ্গুইন
এম্পেরার পেঙ্গুইন বা সম্রাট পেঙ্গুইন (ইংরেজি: Emperor Penguin) ("Aptenodytes forsteri") পেঙ্গুইন প্রজাতিদের মধ্যে সবথেকে লম্বা এবং সবথেকে ভারি পেঙ্গুইন। এদের বসবাস হল অ্যান্টার্কটিকাতে। মহিলা এবং পুরুষ দুজনেরই সমান মাপের পালক আছে এবং দুজনেরই উচ্চতা সমান হয়। এদের উচ্চতা হয় ১২২ সেমি (৪৮ ইঞ্চি) এবং এদের ওজন হয় ২২-৪৫ কেজি (৪৯-৯৯ পাউন্ড)।
এদের পৃষ্ঠীয় দিক এবং মাথা কালো এবং রুঢ়ভাবে সাদা পেট থেকে অঙ্কিত হয়, এদের বুক হয় ফ্যাকাসে হুলুদ রঙের এবং কানে উজ্জ্বল হলুদ রঙের দাগ দেখতে পাওয়া যায়। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য।
এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই প্রজাতি জলের মধ্যে প্রায় ১৮ মিনিট ধরে ডুবে থাকতে পারে এবং এরা ৫৩৫ মিটার (১,৭৫৫ ফুট) গভীরতা পর্যন্ত ডুব দিতে সক্ষম। এই সুবিধার জন্য এদের শরীরে বেশকিছু অভিযোজনের ব্যবস্থা আছে যা হল কম অক্সিজেন পর্যায়ে কাজ করার জন্য অসাধারণভাবে কাঠামোগত হিমোগ্লোবিন থাকে এদের শরীরে। বারোট্রমা কমাতে এদের শরীর প্রচণ্ড শক্ত হাড় দিয়ে গঠিত। এবং এরা তাদের শরীরের বিপাক কমানোর জন্য বিভিন্ন গৌণ অঙ্গ বন্ধ রাখতে পারে।
এরাই একমাত্র পেঙ্গুইন জাতি যারা শীকালের অ্যান্টার্কটিকাতে প্রজনন করে। প্রজননের জন্য এই পেঙ্গুইনরা ৫০-১২০ কিলোমিটার (৩১-৭৫ মাইল) স্থানান্তর করে প্রজনন ক্ষেত্রে। মহিলারা একটাই ডিম পারে, যেটা পুরুষরা তা দেয়। আর তখন মহিলারা ভোজনে সমুদ্রে ফিরে যায়। এদের আয়ু প্রধানত ২০ বছর হয়, অবশ্য কিছু কিছু সমউ দেখা গেছে যে কিছু কিছু পেঙ্গুইন ৫০ বছর বয়স পর্যন্তও বাঁচতে পারে।
জি সিনেমা
জি সিনেমা হল মুম্বাই ভিত্তিক ভারতের একটি হিন্দি স্যাটেলাইট সিনেমার চ্যানেল। চ্যানেলটি জনপ্রিয় জি ইন্টারটেইন্টমেন্ট ইন্টারপ্রাইজ এর মালিক উদ্যোগে পরিচালিত যেটি "ইসেল গ্রুপ" এর একটি অংশ এবং সারা বিশ্বের অনেক দেশে সম্প্রচার করা হয়ে থাকে। চ্যানেলটি পূর্বের স্টার টিভি চ্যানেল আমব্রেলার একটি অংশ ছিল।
জি সিনেমা ভারতের প্রথম হিন্দি চলচ্চিত্রের চ্যানেল ছিল। চ্যানেলটি ১৯৯৫ সালের এপ্রিল এর শুরুর দিন থেকে এশিয়ার প্রায় সবকটি দেশে, যুক্তরাজ্য, মার্কিন যুক্তরাষ্ট্র, আফ্রিকা, মরিশাস এবং আরো অন্যান্য দেশে বসবাসকারী হিন্দি সিনেমার ভক্তদের মধ্যে পৌঁছনোর যথেষ্ট শক্তি অর্জন করেছে। এই চ্যানেলে প্রায় ছয়টি চলচ্চিত্র এবং চলচ্চিত্র ভিত্তিক অনুষ্ঠানমালাসহ অন্যান্য বিভিন্ন ধরনের অনুষ্ঠানমালা ২৪ ঘন্টা ধরে সম্প্রচার করা হয়। জি সিনেমা ভারত জুড়ে কেবল ও স্যাটেলাইট ৭৫% এর বেশি পরিবারে সম্প্রচার করা হয়।
৯এক্সএম
৯এক্সএম হল মুম্বাই ভিত্তিক ভারতে সম্প্রচারিত একটি ভারতীয় হিন্দি গানের টেলিভিশন চ্যানেল। চ্যানেলটি ৯এক্স মিডিয়া মালিকানাধীন, প্রাইভেট ইকুইটি ফান্ড বিনিয়োগকারী একটি সাহচর্য মালিকানাধীন ভারতীয় টেলিভিশন সম্প্রচারক।
৯এক্সএম সাম্প্রতিক মুক্তিপ্রাপ্ত বলিউড গান সম্প্রচারসহ বাড়ে এবং ছোটে, ভিগি বিল্লি, বাদশা ভাই এবং দ্যা বিটেল নাট এর মত মজাদার সব অ্যানিমেশন চরিত্রের মাধ্যমে মজাদার সব চুটকি মিশিয়ে প্রাণবন্ত করে প্রচার করে থাকে।
নিগুমা
নিগুমা দশম শতাব্দীর একজন বিখ্যাত ভারতীয় বৌদ্ধ যোগিনী ছিলেন।
তাঁর জীবন সম্বন্ধে বিশেষ কিছু জানা যায় না। তিনি কাশ্মীরে এক ধনী ব্রাহ্মণ পরিবারে জন্মগ্রহণ করেন। ঐতিহাসিকদের মতে তিনি বিখ্যাত বৌদ্ধ সাধক নারো পার ভগিনী বা সঙ্গিনী ছিলেন। শাংস-পা-ব্কা'-ব্র্গ্যুদ ধর্মীয় গোষ্ঠীর প্রবক্তা খ্যুং-পো-র্নাল-'ব্যোর তাঁর প্রধান শিষ্য ছিলেন যাকে তিনি নিগুমার ছয় যোগ সম্বন্ধে শিক্ষাদান করেন। নিগুমার জীবন নিয়ে র্মোগ-ল্চোগ-পা-কুন-দ্গা'-'ওদ () নামক এক বৌদ্ধ লামা একটি সংক্ষিপ্ত জীবনী রচনা করেছেন।
ম্যাকোর্নি পেঙ্গুইন
ম্যাকোর্নি পেঙ্গুইন (ইংরেজি: Macaroni Penguin) "Eudyptes chrysolophus") হল একধরনের পেঙ্গুইন প্রজাতি যারা সাবআন্ট্রাকটিক ও আন্ট্রাকটিক পেনিনসুলা অঞ্চলে বসবাস করে। এরা রয়্যাল পেঙ্গুইন দের সাথে অনেকটা একইরকম মিলের এবং কেউ কেউ এদেরকে একই উপজাতি বলে ধরে। এদের একটা হলুদ রঙের ঝুঁটি আছে। এদের মুখ এবং ওপরের অংশ কালো হয় এবং আস্তে আস্তে তা নীচের দিকে সাদা হয়ে যায়। প্রাপ্তবয়স্ক ম্যাকোর্নি পেঙ্গুইনদের ওজন হয় ৫.৫ কেজি (১২ পাউন্ড) এবং এরা প্রায় ৭০ সেমি (২৮ ইঞ্চি) লম্বা হয়। পুরুষ এবং মহিলা পেঙ্গুইনরা মোটামুটি একইরকম দেখতে হয় কিন্তু পুরুষরা মহিলাদের থেকে কিছুটা বেশি লম্বা এবং শক্তিশালী হয় এবং পুরুষ পেঙ্গুইনদের ঠোঁট কিছুটা বড় হয় মহিলাদের থেকে। সব পেঙ্গুইনদের মতোই এরাও উড়তে পারে না। এদের শরীর হয় মসৃণ, পাখনাগুলো চ্যাপ্টা এবং বলিষ্ঠ ফ্লিপারে পরিণত হয়েছে সামুদ্রিক আবহাওয়ার সাথে মানিয়ে নেওয়ার জন্য। এদের চোখ লাল রঙের হয়।
এদের প্রধান খাদ্য হল মাছ এবং তা ছাড়াও এরা কবচী, ক্রিল, স্কুইড ইত্যাদিও খাদ্য হিসেবে গ্রহণ করে থাকে। এই পাখিরা বছরে একবার পালক ত্যাগ করে। তখন তারা ৩ থেকে ৪ সপ্তাহ সমুদ্রতটে কাটায় এবং তারা নির্মোচন করবার পরে সমুদ্রে ফিরে যায়। এই পেঙ্গুইনদের প্রজনন ক্ষেত্র সবথেকে বৃহত্তম এবং ঘন অন্যান্য প্রজাতিদের তুলনায়। গরমকালে প্রজননের পরে তারা ৬ মাস সমুদ্রে কাটাবার জন্য যায়। ২০০৯ এর এক সমীক্ষায় জানা গাছে যে এই পেঙ্গুইনরা কারগুলেন দ্বীপপুঞ্জ থেকে ১০,০০০ কিলোমিটার পরিযান করে ভারত মহাসাগরে আসে। ১৮ মিলিয়ন হল এদের জনসংখ্যা এবং এই প্রজাতিটি পেঙ্গুইনদের মধ্যে সবথেকে বেশি জন্সংখ্যাপূর্ণ। কিন্তু ১৯৭০ সাল থেকে এদের সংখ্যা কমে আস্তে শুরু করে এবং এদেরকে বিপজ্জনক প্রজাতির মধ্যে ধরা হয়।
একজন জার্মান ন্যাচেরালিস্ট জোহান ফ্রেডরিক ভন ব্র্যান্ডট ১৮৩৭ সালে এই ম্যাকোর্নি পেঙ্গুইন সম্বন্ধে বর্ণনা দেন। এটা পেঙ্গুইনের ৬ টা প্রজাতির মধ্যে একটি উপজাতি যার নাম হল "Eudyptes", এদেরকে একইসাথে বলে ঝুঁটিওয়ালা পেঙ্গুইন। গণের এই নামটি আবিষ্কৃত হয়েছে প্রাচীন গ্রিক শব্দ eu মানে "ভালো" এবং dyptes মানে "ডুবুরি" এর থেকে। এর বিজ্ঞানসম্মত নামটি নেওয়া হয়েছে প্রাচীন গ্রিক শব্দ chryse মানে "সোনালী", এবং lophos মানে "ঝুঁটি" এর থেকে।
এই প্রচলিত নামটি নেওয়া হয়েছিল ফকল্যান্ড দ্বীপপুঞ্জ থেকেই ঊনবিংশ শতাব্দীতে। ইংরেজ নাবিকরা এদের বিখ্যাত ঝুঁটির জন্য এদেরকে এই নামে ডাকে। ম্যাকোর্নিসম হল ইংল্যান্ডের একটি প্রচলিত শব্দ যা ওখানকার অষ্টাদশ শতাব্দীর ফ্যাশনকে বোঝায়। যে মানুষ এই ফ্যাশনকে রপ্ত করে তাদেরকে "ম্যাকোর্নি" বলে ডাকা হয়, যা একটি প্রচলিত গান "Yankee Doodle" নামে পরিচিত।
চার্লস স্টার্ক ড্র্যাপার
চার্লস স্টার্ক ড্র্যাপার একজন মার্কিন বিজ্ঞানী এবং প্রকৌশলী, যিনি "ইনার্শিয়াল নেভিগেশন" এর জনক নামে পরিচিত। তিনি ম্যাসাচুসেট্‌স ইনস্টিটিউট অফ টেকনোলজি এর ইন্সট্রুমেন্টেশন ল্যাবরেটরী এর প্রতিষ্ঠাতা এবং পরিচালক, পরে এর নামকরণ করা হয় চার্লস স্টার্ক ড্র্যাপার ল্যাবরেটরী।
ড্র্যাপার মিসৌরির উইন্ডসরে ১৯০১ সালের ২ অক্টোবর জন্মগ্রহণ করেন। তিনি স্ট্যানফোর্ড বিশ্ববিদ্যালয় থেকে ১৯২২ সালে মনোবিজ্ঞানে বিএ ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯২৬ সালে ইলেক্ট্রোমেকানিক্যাল ইঞ্জিনিয়ারিংয়ে ব্যাচেলর অব সায়েন্স, পদার্থবিজ্ঞানে ১৯২৮ সালে মাস্টার অব সায়েন্স এবং ১৯৩৮ সালে ডক্টর অব সায়েন্স ডিগ্রি অর্জন করেন। ড্র্যাপার ১৯৩৫ সালে ম্যাসাচুসেট্‌স ইনস্টিটিউট অফ টেকনোলজির অ্যারোনটিক্স অ্যান্ড অ্যাস্ট্রোনটিক্সে সহকারী অধ্যাপক হিসেবে যোগদান করেন। তিনি ১৯৩৯ সালে অ্যারোনটিক্যাল ইঞ্জিনিয়ারিংয়ের পূর্ণ অধ্যাপক নিযুক্ত হন।
ড্র্যাপার ন্যাশনাল অ্যাকাডেমী অব ইঞ্জিনিয়ারিংয়ের একজন সদস্য। তিনি আমেরিকান ফিজিক্যাল সোসাইটি, আমেরিকান অ্যাকাডেমী অব আর্টস অ্যান্ড সায়েন্সেস, আমেরিকান সোসাইটি অব মেকানিক্যাল ইঞ্জিনিয়ার্স এবং ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স এর একজন সদস্য।
জোয়ান মিরো
জোয়ান মিরো ই ফেরা (; ২০ এপ্রিল ১৮৯৩ – ২৫ ডিসেম্বর, ১৯৮৩) একজন কাতালান স্প্যানিশ চিত্রশিল্পী, ভাস্কর্যশিল্পী এবং সিরামিকান ছিলেন। তিনি বার্সেলোনায় জন্মগ্রহণ করেছিলেন। তাঁর কাজের উদ্দেশ্যে একটি জাদুঘর উৎসর্গ করা হয়েছে। ১৯৭৫ সালে তাঁর নজের স্থান বার্সেলোনায় প্রতিষ্ঠিত এ জাদুঘরের নাম ফান্ডাসিও জোয়ান মিরো এবং অপর একটি জাদুঘরের নাম ফান্ডাসিও পিলার ই জোয়ান মিরো, যা ১৯৮১ সালে তাঁর দত্তক শহর পালমা দ্য ম্যাজোর্কাতে প্রতিষ্ঠিত হয়।
আন্তর্জাতিক স্বীকৃতি লাভ করে তাঁর কাজগুলো অধিবাস্তবাদী রুপ লাভ করতে থাকে। যেমনঃ আধা-সচেতন মনের জন্য একটি স্যান্ডবক্স, শিশুর মত এক পুনঃআবির্ভাব এবং কাতালান গৌরবের উদ্ভাস। ১৯৩০ সাল থেকে শুরু করে তাঁর নানাবিধ সাক্ষাৎকারে মিরো পুঁজিবাদী সমাজকে সমর্থন করার এক প্রচলিত চিত্রকলা পদ্ধতিকে বিকশিত করে তোলেন এবং প্রতিষ্ঠিত চিত্রকলার দৃশ্যমান বস্তুকে উপরে উঠিয়ে তিনি তাঁর বিখ্যাত "চিত্রকলার হত্যা" ঘোষণা করেন।
স্বর্ণকারিগর এবং এক ঘড়িনির্মাতার বাড়িতে জন্মগ্রহন করে, তিনি বার্সেলোনার প্রতিবেশি ব্যারি গোটিক-এর বড় হন। তাঁর পিতা মিকুয়েল মিরো অ্যাডজেরিয়াস এবং মাতা ডলোরস ফেরা। তিনি সাত বছর বয়সে ক্যারিয়াস দেল রেজোমির ১৩, একটি মধ্যযুগীয় প্রাসাদে আঁকা শুরু করেন। ১৯০৭ সালে তিনি প্রথমবারের মত লাঁ লোৎজা নামক এক ফাইন আর্টসে ভর্তি হন, তাঁর বাবার আতঙ্ক থাকা সত্ত্বেও। তিনি সিরকল আর্টিসটিক স্য সান্ট লুক-এ পড়াশোনা করেন এবং ১৯১৮ সালে ডালমু গ্যালারীতে তিনি তাঁর একক প্রদর্শনী করেন, যেখানে তিনি তাঁর কাজ উপহাসিত হয় এবং মুছে ফেলা হয়। বিদেশের কিউবিস্ট ও অধিবাস্তববাদীদের মাধ্যমে অনুপ্রাণিত হয়ে মিরো মন্টপারনাসেতে জমায়েত হওয়া শিল্পসম্প্রদায়ে ঢুকে পড়েন এবং ১৯২০ সালে প্যারিস যান। তবে তিনি গ্রীষ্মগুলো কাতালোনিয়াতেই কাটাতেন।
বিংশ শতকের চিত্রকলার ওপর মিরো বিরাট প্রভাব রেখেছেন, বিশেষত আমেরিকান বিমূর্ত অভিব্যক্তিবাদী শিল্পী যেমন মাদারওয়েল, মাত্তা এবং রোথকোর ওপর। তিনি মূলত তাঁর গীতধর্মী বিমূর্ততার প্রভাবই রেখেছিলেন। এছাড়াও রঙ ক্ষেত্রর শিল্পকলা ছিল ফ্রাঙ্কেনথালের, ওলিটস্কি লুইস এবং অন্যান্যদের অগ্রদূত।
তাঁর কাজ পল র‍্যান্ড এবং লুসিয়ান ডেসহ আধুনিক ডিজাইনারদের ওপরও প্রভাব রাখে। এছাড়াও প্রভাব রাখে জুলিয়ান হ্যাটনদের মত শিল্পীদের ওপর।
১৯৭৯ সালে মিরো বার্সেলোনা বিশ্ববিদ্যালয় থেকে সম্মানসূচক "অনরিস কসা" পুরষ্কার লাভ করেন। হার্টের রোগ দীর্ঘদিন ভুগে ২৫শে ডিসেম্বর, ১৯৮৩ সালে তিনি পালমা, ম্যাজোর্কায় শেষনিঃশ্বাস ত্যাগ করেন।
১৯৫৪ সালে তাঁকে ভেনিস বাইএনাল প্রিন্ট নির্মাণ পুরস্কার দেয়া হয়। ১৯৫৮ সালে তিনি লাভ করেন গগেনহাম আন্তর্জাতিক অ্যাওয়ার্ড, এবং ১৯৮০ সালে তিনি রাজা স্পেনের জুয়ান কার্লোস-এর কাছ থেকে ফাইন আর্টসে স্বর্ণপদক পান।
১৯৮১ সালে পালমার শহরের কাউন্সিল (ম্যাজোর্কা) "ফান্ডাসিও পিলান ই জোয়ান মিরো আ ম্যালোর্কা" নামক চার স্টুডিওধারণকারী একটি প্রতিষ্ঠানের প্রতিষ্ঠা করেন যার জন্য মিরো অর্থপ্রদান করে।
আজকের বাজারে মিরোর শিল্প $২৫০, ০০০ থেকে $২৬ মিলিয়ন আমেরিকান ডলারে বিক্রি হয়। আমেরিকার "লা ক্যারেসা দেস এতোলিস" (১৯৩৮) শিল্পকলাটি ৬ই মে ২০০৮ সালে সব্বোচ্চ $১৭ মিলিয়ন আমেরিকান ডলারে বিক্রি হয়। ২০১২ সালে, "পেইন্টিং-পোয়েম" ("লে কর্পস দ্য মা ব্রুনে পুইসকোয়ে জে এল. আইমে কোমে মা চ্যাট্টে হ্যাবিলে এন ভার্ট সালাদে কোমে দ্য লাঁ গ্রীলে সে'এস্ট পারেইল") (১৯২৫) ক্রিস্টির লন্ডন বাজারে $২৬ মিলিয়ন পাউন্ডে বিক্রি হয়। ঐ বছরই লন্ডনের সোথেবিতে "পেইনচার (ইটোইল ব্লিউ)" (১৯২৭) ২৩.৬ মিলিয়ন পাউন্ডে বিক্রি হয় যা প্যারিস নিলামে যে দামে বিক্রি হয় তাঁর প্রায় দুগুণ এবং কোনপ্রকার নিলামের শিল্পের জন্য সর্বোচ্চ দাম
টিং লি
টিং লি মাইক্রোওয়েভ, লেজার এবং অপটিক্যাল কমিউনিকেশন ক্ষেত্রের একজন চীনা-মার্কিন বিজ্ঞানী।
লি ১৯৩১ সালের ৭ জুলাই নানজিংয়ে জন্মগ্রহণ করেন। লি দক্ষিণ আফ্রিকার ইউনিভার্সিটি অব উইটওয়াটারস্র্যান্ড থেকে ব্যাচেলর ডিগ্রি এবং নর্থওয়েস্টার্ন বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৫৭ সালে বেল ল্যাব্‌স এ যোগদান করেন এবং ১৯৯৮ সালে অবসর গ্রহণ করেন।
'ছাদ-খা-বা-য়ে-শেস-র্দো-র্জে
'ছাদ-খা-বা-য়ে-শেস-র্দো-র্জে () (১১০১-১১৭৫) একজন বিখ্যাত তিব্বতী বৌদ্ধ পন্ডিত ছিলেন যিনি ব্লো-স্ব্যোং-দোন-ব্দুন-মা () নামক একটি বিখ্যাত গ্রন্থ রচনা করেন।
'ছাদ-খা-বা-য়ে-শেস-র্দো-র্জে ১১০১ কগ্রিষ্টাব্দে তিব্বতের লুরো নামক স্থানে ব্যা পরিবারগোষ্ঠীতে জন্মগ্রহণ করেন। তাঁর পিতার নাম ছিল 'ফাগ্স-পা-স্ক্যাব্স () এবং মাতার নাম ছিল ব্সোদ-নাম্স-স্ক্যিদ ()। তিনি শৈশবে রাস-ছুং-র্দো-র্জে-গ্রাগ্স-পা নামক বিখ্যাত বৌদ্ধ পন্ডিতের ছাত্র ছিলেন। একুশ বছর বয়সে ম্খান-পো-র্ত্সে-বের-বা () ও ছাগ্স-রিন-ছেন-'ছাং () নামক দুই বৌদ্ধভিক্ষু তাঁকে শিক্ষার্থীর শপথ দান এবং বিনয় সম্বন্ধে শিক্ষাদান করেন। তিনি তেইশ বছর বয়সে ত্শা-রোং-জো-স্তান (), ঝাং-শেস-রাব-স্প্রিং () এবং দ্বাগ্স-পো-গ্তসাং-'দুল-বা () নামক তিন বৌদ্ধভিক্ষুর নিকট হতে ভিক্ষুর দীক্ষাগ্রহণ করেন। তিনি দ্গে-ব্শেস-ব্ত্সান () নামক বৌদ্ধ পন্ডিতের নিকট মৈত্রেয়র সূত্রালঙ্কার, রাস-ছুং-র্দো-র্জে-গ্রাগ্স-পার নিকট মি-লা-রাস-পার তান্ত্রিক শিক্ষা, ম্যাং-ল্চাগ্জ-ঝিং-পা () নামক বৌদ্ধ পন্ডিতের নিকট ব্লো-স্ব্যোং তত্ত্ব ও গ্লাং-রি-থাং-পা নামক বিখ্যাত পন্ডিত রচিত ব্লো-স্ব্যোং-ত্শিগ্স-ব্র্গ্যাদ-মা () নামক গ্রন্থ এবং দ্গে-ব্শেস-লুগ্স-স্মাদ-পা () নামক বৌদ্ধ পন্ডিতের নিকট স্নে'উ-জুর-পা-য়ে-শেস-'বারের লাম-রিম সংক্রান্ত শিক্ষালাভ করেন। এরপর তিনি শা-রা-বা-য়োন-তান-গ্রাগ্স () নামক বিখ্যাত বৌদ্ধ শিক্ষকের নিকট তেরো বছর ধরে ব্দাগ-গ্ঝান-ম্ন্যাম-ব্র্জেস () নামক অতীশ দীপঙ্করের গুহ্যসাধনা সহ ব্লো-স্ব্যোং তত্ত্বের বহু শিক্ষাদান করেন।
১১৪১ খ্রিষ্টাব্দে শা-রা-বা-য়োন-তান-গ্রাগ্সের মৃত্যু হলে তিনি লাম-রিম ও ব্লো-স্ব্যোং তত্ত্ব সম্বন্ধে শিক্ষাদান করেন। তিনি ব্লো-স্ব্যোং-দোন-ব্দুন-মা () নামক ব্লো-স্ব্যোং তত্ত্বের ওপর একটি বিখ্যাত গ্রন্থ রচনা করেন। তিনি লাসা শহর থেকে সত্তর কিলোমিটার উত্তর-পূর্বে 'ছাদ-খা বৌদ্ধবিহার স্থাপন করেন। তাঁর প্রধান শিষ্য ছিলেন সে-স্প্যিল-বু-বা-ছোস-ক্যি-র্গ্যাল-ম্ত্শান ()।
গ্লাং-রি-থাং-পা
গ্লাং-রি-থাং-পা () বা গ্লাং-থাং-পা-র্দো-র্জে-সেং-গে () (১০৫৪-১১২৩) একজন বিখ্যাত তিব্বতী বৌদ্ধ পন্ডিত ছিলেন।
গ্লাং-রি-থাং-পা মধ্য তিব্বতে জন্মগ্রহণ করেন এবং পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যালের শিষ্যত্ব গ্রহণ করেন। তিনি নেপালের লাংতাং অঞ্চলে বসবাস করতেন এবং ঐ স্থানে তিনি ব্কা'-গদাম্স বৌদ্ধধর্মসম্প্রদায়ের জন্য লাংতাং বৌদ্ধবিহার স্থাপন করেন। তিনি ব্লো-স্ব্যোং-ত্শিগ্স-ব্র্গ্যাদ-মা () নামক একটি বিখ্যাত গ্রন্থ রচনা করেন।
আবদুস সাত্তার (দ্ব্যর্থতা নিরসন)
আবদুস সাত্তার নামটি দিয়ে বোঝানো হতে পারে -